สถานีรถไฟจุกเสม็ด

สถานีรถไฟจุกเสม็ด (รหัส: 3049; จเ.) เป็นสถานีรถไฟที่ตั้งอยู่ในตำบลสัตหีบ อำเภอสัตหีบ จังหวัดชลบุรี เป็นสถานีรถไฟชั้น 1 ตั้งอยู่ห่างจากสถานีกรุงเทพ (หัวลำโพง)  เป็นสถานีรถไฟที่ตั้งอยู่ใกล้ตัวเมืองสัตหีบมากที่สุด และให้บริการแก่ฐานทัพเรือสัตหีบ รวมถึงเรือหลวงจักรีนฤเบศร

 ประวัติ 
ส่วนทางรถไฟเปิดให้บริการครั้งแรกในเดือนกรกฎาคม พ.ศ. 2532 โดยเป็นส่วนหนึ่งของส่วนทางรถไฟสายตะวันออก ช่วงชุมทางฉะเชิงเทรา–ท่าเรือพาณิชย์สัตหีบ โดยมีลานจอดรถไฟปลายทางเปิดเป็น "ท่าเรือพาณิชย์สัตหีบ" ในอดีตมีเพียงรถไฟบรรทุกสินค้าวิ่งที่นี่ จนกระทั่งบทบาทของท่าเรือพาณิชย์สัตหีบลดลงและการดำเนินงานทางรถไฟหยุดชะงัก ส่งผลให้รถไฟโดยสารสิ้นสุดที่สถานีรถไฟบ้านพลูตาหลวง และรถไฟบรรทุกสินค้าเลิกใช้เส้นทางนี้ไปโดยสิ้นเชิง

ทางรถไฟเปิดให้บริการอีกครั้งในวันที่ 10 พฤศจิกายน พ.ศ. 2566 โดยมีการสร้างสถานีรถไฟแห่งใหม่ขึ้นบนพื้นที่เดิมของลานจอดรถไฟท่าเรือพาณิชย์สัตหีบ และเปลี่ยนชื่อเป็น "จุกเสม็ด"

จากการขยายตัวอย่างต่อเนื่องของการใช้บริการไปยังสถานีรถไฟจุกเสม็ด การรถไฟแห่งประเทศไทยจึงได้เพิ่มขบวนรถไฟไปยังสถานีอีก 1 ขบวน เป็นรถเร็ว ในเดือนมิถุนายน พ.ศ. 2567 ซึ่งแต่เดิมมีให้บริการเพียง 1 ขบวนเป็นรถไฟธรรมดา เที่ยวไปและกลับ ทำให้ปัจจุบันมีขบวนรถมายังสถานีจุกเสม็ดจำนวนทั้งหมด 4 ขบวน เป็นเที่ยวขึ้น 2 ขบวน และเที่ยวล่อง 2 ขบวน
 แผนผัง 
Gชานชาลารถไฟทางไกลชานชาลา 2 รอหลีก/เปลี่ยนทิศทางหัวรถจักรชานชาลา 1 มุ่งหน้า กรุงเทพ (หัวลำโพง)ชานชาลาด้านข้างGชั้นขายบัตรโดยสารชั้นขายบัตรโดยสารโถงพักคอยและรับผู้โดยสาร, ห้องขายบัตรโดยสาร, ทางออก

 สถานที่สำคัญ 
สถานที่สำคัญที่อยู่ใกล้เคียงสถานีจุกเสม็ด คือที่ตั้งทางทหารของกองทัพเรือซึ่งตั้งอยู่ในบริเวณโดยรอบสถานี ได้แก่

 ฐานทัพเรือสัตหีบ 
 อู่ราชนาวีมหิดลอดุลยเดช กรมอู่ทหารเรือ

นอกจากนี้ สถานีรถไฟจุกเสม็ดยังเป็นจุดหมายปลายทางด้านการท่องเที่ยวของนักท่องเที่ยวทั้งชาวไทยและชาวต่างประเทศ เนื่องจากอยู่ใกล้สถานที่ท่องเที่ยวหลายแห่งที่สำคัญ ได้แก่

 ท่าเรือเฟอร์รี่จุกเสม็ด
 เรือหลวงจักรีนฤเบศร
 หาดนางรำ
 หาดนางรอง

 ตารางเวลาการเดินรถ 
 เที่ยวขึ้น 

 เที่ยวล่อง 

 รถโดยสารประจำทาง 
 สองแถว 
 มีรถสองแถวให้บริการไปยังฐานทัพเรือสัตหีบ หาดนางรำ และหาดนางรอง

 สมุดภาพ 

 อ้างอิง 

หมวดหมู่:สถานีรถไฟในประเทศไทยที่เปิดทำการในปี พ.ศ. 2566
จุกเสม็ด
จุกเสม็ด
หมวดหมู่:สิ่งก่อสร้างในอำเภอสัตหีบ